**UČNI SKLOP: MODERNA**

Tema: Dragotin Kette, Na otčevem grobu

**Nameni učenja**

Vsebina oz. cilji, ki jih obravnavamo v tem sklopu, so različno zahtevni:

* Z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

– Samostojno preberem pesem Dragotina Ketteja z naslovom *Na otčevem grobu*.

* Pesem *Na otčevem grobu* preberem čim bolj doživeto: s posebno govorico ponazorim razpoloženje v pesmi (interpretativno branje).
* Doživljam pesemske slike in se zavedam, kakšen vpliv imajo name (npr. na moje razpoloženje); svoje ugotovitve/vtise tudi utemeljim.
* Svoje razumevanje pesemskih slik pojasnim s svojimi besedami.
* Doživljam ritem pesmi, ga povezujem z besedilno stvarnostjo ter opazujem svoje čustvene odzive na menjavo ritma (npr. prepoznavam menjavanje ritma zaradi sprememb razpoloženja, doživljam razliko med hitrim in počasnim ritmom ipd.); svoje ugotovitve/vtise tudi utemeljim.
* Doživljam zvočnost pesmi (npr. zaznavam ponavljanje posameznih glasov, rimo in pomenska razmerja med rimanimi besedami ipd.) ter jo povezujem s podobami, ki tvorijo besedilno stvarnost; svoje ugotovitve/vtise tudi utemeljim.
* Prepoznam časovno in čustveno zaznamovane besede/besedne zveze v pesmi, jih razumem in razložim; svoje ugotovitve tudi utemeljim.

– Obnovim vsebino pesmi.

* Razumem razliko med lirsko in epsko pesmijo ter jo pojasnim ob obravnavani pesmi; svoje ugotovitve tudi utemeljim.
* Bistvene prvine iz pesmi *Na otčevem grobu* znam ustrezno uporabiti pri interpretativnih in (po)ustvarjalnih odzivih na sprejeto književno besedilo.
* Povzamem sporočilnost pesmi in jo povežem z njenim slogom.

– Prepoznam snov in svoje mnenje utemeljim.

– Določim temo besedila.

– Predstavim slogovne značilnosti pesmi *Na otčevem grobu* in svoje mnenje utemeljim s sklicevanjem na besedilo.

– V pesmi najdem pesniška sredstva in jih poimenujem, predstavim njihovo vlogo in presodim njihov učinek v pesmi.

–Vsebinske in slogovne značilnosti pesmi *Na otčevem grobu* primerjam s še kakšno njegovo pesmijo (npr. *O Jurček, Jurček*) ; izpostavim podobnosti in razlike med njima. Tvorim ustrezno, smiselno in razumljivo besedilo, skladno z jezikovno in slogovno normo knjižne zvrsti, v katerem se učim izražati svoje doživljanje in razumevanje prebranega besedila.

– Poznam književnika Dragotina Ketteja in bistvene značilnosti njegovih del.

– Besedilo *Na otčevem grobu* uvrstim v časovni okvir njegovega nastanka in utemeljim svojo izbiro.

– Predstavim temeljne značilnosti literarnozgodovinskega/književnega obdobja (tj. moderne) in predstavnike.

– Razumem in pravilno uporabljam literarnovedne izraze, ki sem jih spoznal/a pri obravnavi pesmi *Na otčevem grobu*: sonet, rima, kvartina, tercina, oklepajoča rima, prestopna rima.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2397/index.html> na str. 430. |
| 2. Samostojno učenje  (poslušanje, branje besedila) | Nato preberi pesem z naslovom *Na otčevem grobu* v i-učbeniku na povezavi  <https://eucbeniki.sio.si/slo9/2397/index1.html> na str. 431. |
| 3. Samostojno učenje  (razumevanje, razčlenjevanje in vrednotenje posameznih prvin besedila)  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane s pesmijo, in jih najdeš na povezavah  <https://eucbeniki.sio.si/slo9/2397/index1.html>,  <https://eucbeniki.sio.si/slo9/2397/index2.html> in  <https://eucbeniki.sio.si/slo9/2397/index3.html> na str. 431—433.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih sestavin te snovi (npr. v obliki miselnega vzorca, preglednice, po opornih točkah ipd.). Pomagaj si z besedilom na povezavi <https://eucbeniki.sio.si/slo9/2397/index4.html>, str. 434.  Nato povzetek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje  (pisno sporočanje za poglabljanje doživljanja in razumevanja besedila) | 1. Napiši razmišljanje, v katerem primerjaš vsebinske in slogovne značilnosti dveh Kettejevih pesmi: *Na otčevem grobu in O Jurček, Jurček.* Izpostavi podobnosti in razlike med njima.  Pomagaj si z namigi v 6. nalogi na povezavi  <https://eucbeniki.sio.si/slo9/2397/index6.html> na str. 436.  2. Napiši poustvarjalno besedilo, in sicer pesem, v kateri boš pisal o svojem odnosu s starši. Tvoja pesem naj vključuje čim več značilnosti soneta.  Nato oba izdelka skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 6. Končno preverjanje znanja | Reši naloge v razdelku Preverjanje znanja. |
| 7. Samovrednotenje in načrtovanje učenja za izboljšanje učnih dosežkov | Po obravnavi učne snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal in kako. Tudi ta dokument oddaj v spletno učno okolje, za katerega sta se dogovorila z učiteljem/učiteljico slovenščine. |